
TEHNISKĀ SPECIFIKĀCIJA
Atklātā konkursā 
„Vides pieejamības eksperta pakalpojumi”
ID Nr. RVP PAD 2024/17
projekta „Publiskās ārtelpas attīstība mobilitātes punkta „Brasa” integrācijai pilsētvidē” 
(Nr. 5.1.1.3/1/23/A/017) ietvaros

1. Pakalpojuma pamatojums un apraksts
Rīgas valstspilsētas pašvaldības Pilsētas attīstības departamentam (turpmāk – Pasūtītājs) kā finansējuma saņēmējam, realizējot Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  (turpmāk – specifiskais atbalsta mērķis) 5.1.1.3. pasākumu „Publiskās ārtelpas attīstība” projektu Nr. 5.1.1.3/1/23/A/017 „Publiskās ārtelpas attīstība mobilitātes punkta „Brasa” integrācijai pilsētvidē”, nepieciešami vides pieejamības eksperta pakalpojumi:
1.1. vides pieejamības prasību un universālā dizaina principu atbilstības izvērtēšana būvniecības ieceres dokumentācijas izstrādes stadijā būvobjektam „Brasas tilta skvēra pārbūve un tam pieguļošo ielu ietvju seguma atjaunošana” (turpmāk – Būvobjekts Nr.1);
1.2. vides pieejamības prasību un universālā dizaina principu atbilstības izvērtēšana Būvobjektam Nr.1 un būvobjektam „Pilsētas sabiedriskā transporta savienojuma mobilitātes punkts Brasa, Rīga” Nr. BIS-BL-702085-95996 (28.04.2023 būvatļauja Nr. DA-23-2396-abv) (turpmāk – Būvobjekts Nr. 2) būvniecības procesa laikā;
1.3. konsultāciju un/vai rakstisku atzinumu sniegšana vides pieejamības jomā, t.sk., par universālā dizaina principu ievērošanu.
2. Darba mērķis
Mērķis ir sniegt rakstiskus atzinumus un sniegt konsultācijas par būvobjektu atbilstību vides pieejamības prasībām un universālā dizaina principiem būvniecības ieceres dokumentācijas izstrādes stadijā un/vai būvniecības procesa laikā  (turpmāk – Pakalpojums). 
3. Darba uzdevumi
3.1. Pirms Pakalpojuma sniegšanas (konsultāciju sniegšana un/vai rakstiska atzinuma sagatavošana vides pieejamības jomā, ievērojot universālā dizaina principus) veikt Būvobjekta Nr. 1 un Būvobjekta Nr. 2 apsekošanu vides pieejamības novērtēšanai.
3.2. Sniegt konsultācijas par vides pieejamības prasībām un universālā dizaina principiem būvniecības ieceres dokumentācijas izstrādes stadijā. 
3.3. Sagatavot rakstisku atzinumu par Būvobjekta Nr.1 atbilstību vides pieejamības prasībām un universālā dizaina principiem izstrādātajai būvniecības ieceres dokumentācijai.
3.4. Sniegt konsultācijas par vides pieejamības prasībām un universālā dizaina principiem Būvobjekta Nr.1 un Būvobjekta Nr.2 būvniecības procesa laikā.
3.5. Sagatavot rakstisku atzinumu par Būvobjekta Nr.1 un Būvobjekta Nr.2 vides pieejamības prasībām un universālā dizaina prasībām pēc Būvobjekta Nr.1 un Būvobjekta Nr.2 būvniecības darbiem. 
3.6. Rakstiskā atzinuma (argumentēts viedoklis) pakalpojumus sniegt saskaņā ar Pasūtītāja izvirzītajām prasībām (ja nepieciešams) un sagatavoto darba uzdevumu atbilstoši Pasūtītāja un Izpildītāja kontaktpersonas iepriekš elektroniski saskaņotam indikatīvam stundu skaitam. 
3.7. Pēc Pasūtītāja pieprasījuma pienākums piedalīties Pasūtītāja, projektētāja vai būvnieka sapulcēs konsultāciju sniegšanai. Sapulču gaita tiks protokolēta un tajā izvirzītie uzdevumi – konsultāciju sniegšana - būs saistoši Izpildītājam.
3.8. Izpildītāja piesaistītajam ekspertam jāpārzina Latvijas Republikā spēkā esoši būvnormatīvi, standarti, vadlīnijas un labās prakses piemēri vides pieejamības un universālā dizaina jomā, un, balstoties uz tiem, jāsniedz konsultācijas un rakstisko atzinumu sagatavošana.  
4. Darba rezultāts
4.1. Pasūtītāja pieņemts atzinums par katru objektu (Būvobjekts Nr.1 un Būvobjekts Nr.2) (pēc atbilstošu precizējumu veikšanas, ievērojot Pasūtītāja komentārus (ja tādi bijuši)), atbilstoši Latvijas Republikā spēkā esošajiem būvniecības reglamentējošajiem normatīvajiem aktiem un Tehniskajā specifikācijā noteiktajām prasībām.
4.2. Sniegtas konsultācijas. 
5. Darba izpildes kārtība un termiņš
5.1. Prognozētais apjoms vides pieejamības prasību un universālā dizaina principu atbilstības izvērtēšanai un konsultāciju sniegšanai līdz 50 h. 
5.2. Pasūtītāja un Izpildītāja kontaktpersona iepriekš elektroniski saskaņo darba uzdevumam nepieciešamo vai plānoto indikatīvo stundu skaitu.
5.3. Pasūtītājs ne vēlāk kā 3 (trīs) darba dienas pirms Pakalpojuma sniegšanas elektroniskā pasta formā informē Izpildītāju par plānoto Pakalpojumu konkrētā objektā (Būvobjektā Nr.1 un/vai Būvobjektā Nr.2).
5.4. Izpildītājs nodrošina sava eksperta nokļūšanu Pakalpojuma sniegšanas vietā un atpakaļ. 
5.5. Pēc Būvobjekta Nr.1 (ja nepieciešams) un Būvobjekta Nr.2 apskates (ja nepieciešams) un visu nepieciešamo dokumentu saņemšanas, Izpildītājs pēc Pasūtītāja pieprasījuma sagatavo rakstisku atzinumu latviešu valodā un iesniedz elektroniski Pasūtītāja kontaktpersonai. 
5.6. Pušu pilnvarotie pārstāvji apstiprina iepriekšējā mēnesī sniegto Pakalpojumu apjomu (ja tādi bijuši), sagatavojot Pakalpojuma pieņemšanas-nodošanas aktu, ko paraksta Pušu pilnvarotie pārstāvji un kas ir par pamatu samaksas noteikšanai par sniegtajiem Pakalpojumiem.
5.7. Darbu izpildes termiņš ir līdz 30.11.2026.
6. Darba noformējums un formāts.
Atzinums un tā pielikumi (ja nepieciešami) iesniedzami Pasūtītājam ar drošu elektronisko parakstu parakstīti  (PDF, Word) ne vēlāk kā 3 (trīs) darba dienu laikā no Pasūtītāja gala saskaņojuma saņemšanas brīža.

